經數: 一九七○

經名: 龍舒增廣淨土文卷第十

頁數: 二八一

上	欄

在於三人行必有我師焉. 惡者亦爲師. 何適

而非師乎. 見識如是. 烏得不爲聖人. 又嘗謂.

釋迦佛所以爲佛者. 固非一端. 然其要在於

出中修行時. 國王出獵問獸所在. 若實告之

則害獸. 不實告之則妄語. 比吟未對. 國王怒

斫去一臂. 又問. 亦比吟未對. 又斫去一臂. 乃

發願云. 我作佛時. 先度此人. 不使天下人□

彼爲惡. 存心如是. 烏得不爲佛. 後出世爲佛.

先度□陳如者. 乃當時國王也. 若如是以修

淨土. 立與諸大菩薩等矣

阿羅漢說

佛言. 阿羅漢雖能受天人供. 而福及人也劣.

假使有人. 百年供養四天下阿羅漢. 不如發

菩薩心一日供養佛. 蓋佛自無量劫來救度

衆生. 無非得福. 而福利人也勝. 阿羅漢了生

死. 遂入涅槃獨善其身. 故福及人劣矣. 佛又

言. 若人有福. 曾供養佛. 亦勿謂. 供佛乃身後

事. 近年秀州一僧專念阿彌陀佛. 爲人禱病

卽得□愈. 豈可謂佛不利於生前. 旣可禱病

則亦可祈福. 但恐信心不至耳. 若修淨土期

於復來化度者. 尤不可無福. 故此不可不知

楞伽經說

楞伽經說. 淵源理致除一切妄想. 此一經有

三譯. 其十卷者太繁. 四卷雖達磨發揚東彼

所書. 譯得大晦. 難讀難曉. 唯七卷者分明. 修

淨土欲上品上生者. 須讀誦大乘經典解第

一義. 故此不可不知在四字號

二天人說

華嚴經云. 人生有二天人隨人. 一名同生. 二

中	欄

名同名. 天人常見人. 人不見天人. 此二天人

豈非善惡二部童子之徒歟. 人之擧意發言

動步常念此二天人. 見人而能無愧. 如此修

淨土. 則必上品上生. 或曰. 一人尙有二天人.

何二天之多也. 曰. 一月普現一切水. 豈必月

之多哉

小因果說

有修橋人. 有毁橋人. 此天堂地獄之小因也.

有坐轎人. 有荷轎人. 此天堂地獄之小果也.

觸類長之皆可見矣. 常如是存心以修淨土.

上品往生復何疑哉

龍舒增廣淨土文卷第九(終)

龍舒增廣淨土文卷第十

國學進士王日休□

造至深之理者雖居濁世. 與淨土何以異

哉. 故此卷載至深之理名淨濁如一. 然亦

不可恃此而不修淨土之業. 恐易涉於空

談. 又若參禪者之弊故也

情說

喜怒好惡嗜慾皆情也. 養情爲惡. 縱情爲賊.

折情爲善. 滅情爲聖. 甘其飮食. 美其衣服. 大

其居處. 若此之類是謂養情. 飮食若流. 衣服

盡飾. 居處無厭. 若此之類是謂縱情. 犯之不

校. 觸之不怒. 傷之不 怨. 是謂折情. 犯之觸之

傷之. 如空反生憐憫愚癡之心是謂滅情. 悟

此理則心地常淨. 如在淨土矣

下	欄

卽是空說

佛言. 受卽是空. 受謂受苦受樂及一切受用

也. 如食列數味. 放箸卽空. 出多騶從旣到卽

空. 終日遊觀. 旣歸卽空. 又如爲善. 事旣畢.

其勤勞卽空. 而善業俱在. 爲惡. 事旣畢. 其快

意卽空. 而惡業俱在. 若深悟此理. 則食可菲

薄. 無過用殺害之□債. 出可隨分. 無□心苦

人之煩惱. 遊觀可息. 無放蕩廢事之愆尤. 善

根可勉爲. 無懈怠因循之失. 惡可力戒. 無

恣縱怨□之罪. 予喜得此理. 故欲與人共之

(及一切受用. 卽所謂不苦不樂受者是也)

六根說

千般裝點只爲半寸之眼. 百種音樂只爲一

豆之耳. 比檀腦麝只爲兩竅之鼻. 食前方丈

只爲三寸之舌. 妙麗嬌□只爲臭腐之身. 隨

順迎逢只爲狂蕩之意. 若能識破此理. 便是

無煩惱快樂之人. 佛言. 衆生無始以來認賊

爲子. 自劫家寶. 謂惑六根之賊. 而喪眞性也.

孟子曰. 惟聖人然後可以踐形. 蓋不惑於此

矣. 有□女得道. 文殊問云. 如何不嗔. 答云.

見一切衆生不生. 又問. 如何見十八界. 答云.

如見劫火燒諸世界. 妙哉言乎. 蓋謂一切衆

生本來無有. 唯因妄想中生. 又何嗔之有. 十

八界謂六根六塵六識. 因有此種種故. 生無

量事. 造無量惡. 是故如劫火燒諸世界. 若悟

此理. 雖未生淨土. 已如生淨土矣

眞性說

金剛經二十七段. 其大意不過言眞性皆無

所有如虛空. 然此虛空謂之頑空. 頑空者眞

經數: 一九七○

經名: 龍舒增廣淨土文卷第十

頁數: 二八二

上	欄

無所有. 而眞性雖如虛空. 而其中則有. 故曰

眞空不空. 頑空則可以作. 可以壞. 若此地. 實

掘去一尺土則有一尺空. 掘去一丈土則有

一丈空. 是頑空可以作也. 若此器本空. 以物

置之則實矣. 此室本空. 以物置之亦實矣. 是

頑空可以壞也. 若眞性之空. 則不可作不可

壞. 本來含虛空世界. 烏可作乎. 無始以來至

于今日. 未嘗變動. 烏可壞乎. 眞性中俱無所

有. 無得而比. 故不得已而以頑空比之. 是般

若心經云. 是諸法空相. 謂諸法皆空之相

乃眞性也. 繼之以空中無色以至無智亦無

得. 謂眞性中皆無所有. 如頑空中皆無所有

也. 旣皆無所有. 然有一切衆生者. 乃眞性中

所現之妄緣耳. 大槪言之. 眞性如鏡. 一切有

生者如影是眞性中所現之影也. 影有去來.

而鏡常自. 若衆生有生滅. 而眞性常自若. 生

滅旣除. 眞性乃現. 蓋生滅者妄也. 眞性者眞

也. 故楞嚴經云. 諸妄消亡不眞. 何待此性. 上

自諸佛下至蠢動含靈. 初無有異. 其異皆妄

也

心乃妄想說

楞嚴經第一卷. 佛與阿難七次論心. 終之以

尋常. 所謂心者乃妄想耳. 非眞心也. 眞心卽

性也. 圓覺經謂. 衆生妄認六塵緣影爲自心

相. 是尋常所謂心者乃六種塵緣之影耳. 謂

此心本無. 唯因外有六種塵緣故. 內現此心.

若外因有色. 內則起愛色之心. 外因有聲. 內

則起愛聲之心. 外因有香味觸法. 內則起愛

香味觸法之心. 蓋眞性如鏡. 六種塵緣如形.

中	欄

此心如影. 若外無此六塵. 則內亦無此心矣

此心豈不爲六種塵緣之影乎. 形來則影現.

形去則影滅. 而性鏡則常自若. 故金剛經云.

過去心不可得. 現在心不可得. 未來心不可

得. 此三心皆謂妄想心也. 故有過去現在未

來. 若眞心則無始以來未嘗變動. 烏有過去

未來現在乎. 不可得者謂無也. 若飢而思食.

得食則此心過去矣. 正食而知味乃現在心.

未思食則此心未有. 故爲未來心. 此三心皆

隨時壞滅. 故云不可得

五[&FFFF]#皆空說

般若心經云. 觀自在菩薩照見五[&FFFF]#皆空. 度

一切苦厄. 五[&FFFF]#謂色受想行識也. 色謂色身.

受謂受用. 想謂思想. 行謂所行. 識謂辨識. 此

五者[&FFFF]#積不散. 以壅蔽眞性. 故謂之[&FFFF]#. 又謂

之五陰. 謂陰暗眞性也. 色身終歸於壞. 受用

隨時卽過. 色受豈不空乎. 且如思想一物. 旣

得之則無想矣. 想豈不空乎. 所行之事回首

尙如夢幻. 行豈不空乎. 識盡千種事物. 再生

不復能識. 識豈不空乎. 一切苦厄皆從五者

生. 若能照見色身爲空. 則不泥於色身而畏

死亡. 是度過此一種苦厄也. 照見受用爲空.

則不泥於受用而貪奉養. 又度過此一種苦

厄也. 照見思想爲空. 則不泥於思想. 而意乃

無所著. 又度過此一種苦厄. 照見所行爲空.

則不泥於所行. 而可以息跡. 是又度過此一

種苦厄也. 照見辨識爲空. 則不泥於辨識. 而

可以坐忘. 是又度過此一種苦厄也. 故照見

五[&FFFF]#皆空. 則度過一切苦厄. 此五者皆不是

下	欄

眞實. 乃眞性中所現之妄緣也. 若六根六塵

六識十二緣四諦. 皆此類也

廢心用形說

列子謂. 孔子廢心而用形. 謂心已不養於物

而廢之矣. 唯用形以應物. 予深愛此語. 故雖

勞苦憔悴而不以爲失意. 榮華奉養而不以

爲得意. 蓋心不著於物也. 因念菩薩了生死.

乃託生於一切衆生中以設敎化者. 以心不

著於物. 唯用形以應之耳. 然則孔子於此菩

薩之徒也

用形骸說

天人禮枯骨偈云. 汝是前生我. 我今天眼開.

寶衣隨念至. 玉食自然來. 謝汝昔勤苦. 令吾

今快哉. 散華時再拜. 人世莫驚猜. 又餓鬼鞭

死屍偈云. 因這臭皮囊. 波波劫劫忙. 只知貪

快樂. 不肯暫□光. 自業□銖少. 黃泉歲月長.

眞須痛棒打. 此恨獻難忘. 此言化俗則可以

爲誠然則1不可. 何則人神託於形骸之中.

所以用形骸者皆神也. 譬如匠人用斧斤. 用

之而善則爲善器械. 用之而不善則爲惡器

械. 故爲天人者前世善用形骸者也. 爲餓鬼

者前世不善用形骸者也. 其得其失皆在當

時. 及其受報而2禮之鞭之亦何益

齊生死說

想右脚大指腫爛流惡水. 漸漸至脛至膝至

腰. 左脚亦如此漸漸爛. 過腰上至腹至胸以

至頸頂. 盡皆爛了唯有白骨. 次分明歷歷觀

看. 白骨一一盡見. 靜心觀看. 良久乃思看. 白

骨者是誰白骨是誰. 是知. 身體與我常爲二

經數: 一九七○

經名: 龍舒增廣淨土文卷第十一

頁數: 二八三

上	欄

物矣. 又漸漸離白骨觀看. 先離一丈. 以至五

丈十丈乃至百丈千丈. 是知. 自骨與我了不

相干也. 常作此想. 則我與形骸本爲二物. 我

暫住於形骸中. 豈可謂此形骸終久不壞而

我常住其中. 如此便可濟生死矣. 肉我去此

則往淨土乎. 日日作此想. 更別有所得. 如人

飮水冷熱自知. 不假於言傳也

我說

我之所在不可以無我. 無我則逐物矣. 理之

所在不可以有我. 有我則蔽理矣. 孔子無我

菩薩無我相能至於此. 則與虛空等矣. 豈復

有淨濁之辨乎. 但恐不易到耳

龍舒增廣淨土文卷第十(此卷後附周大資劉侍暇大慧□禪師題跋三段)

龍舒王虛中學力深至. 所解六經語孟老莊

要爲不蹈襲前人. 一言一字共用志勤矣. 一

旦棄去專修西方之敎. 作淨土文. 精粗淺深

且有條理. 以是印施有緣奔走於江浙諸郡.

又將親往建安刊版於□書肆中. 汲汲然若

不可一日緩者. 我聞. 無量壽經. 衆生聞是佛

名. 信心歡喜. 乃至一念. 願生彼國. 卽得往

生. 住不退轉. 不退轉者. 梵語謂之阿惟越致.

法華經謂彌勒菩薩所得報地也. 一念往生

便同彌勒. 佛語不虛. 應皆信受

紹興壬午閏四月七日  唯心居士[&FFFF]#溪周

□跋

狀元劉侍暇跋

昔六祖與韋史君說西方相狀. 其言甚簡. 其

旨甚明. 旣無間於東西. 何相狀之可述. 及觀

中	欄

王虛中淨土文. 何其諄諄也. 蓋聞. 法無頓漸.

根有利鈍六祖爲上智說第一義. 故移西於

東. 在刹那間. 言下便領. 不容擬議. 虛中將以

開悟下根. 泛爲是論. 惟西方之歸. 故汲汲於

刊行. 而恐行之不廣. 其愛人之心可謂勤且

切矣. 有能因虛中之文而悟入者. 豈不爲魚

[&FFFF]#筌蹄乎

紹興壬午六月六日  木訥翁劉章書

妙喜老人跋

龍舒王虛中日休博覽群書之餘. 留心佛乘.

以利人爲己任. 眞火中蓮也. 佛言. 自未得度

先度人者. 菩薩發心. 自覺已圓能覺他者. 如

來應世. 予嘉其志. 爲題其後. 若見自性之阿

彌. 卽了唯心之淨土. 未能如是. 則虛中爲此

文功不唐捐矣

庚辰八月二十日. 書于劉景文□□云. 雙

徑妙喜宗□	跋

龍舒增廣淨土文卷第十(終)

龍舒增廣淨土文卷第十一

天台智者大師勸修行人專修淨土

設文曰. 諸佛菩薩以大悲爲業. 若欲救度衆

生□應願生三界. 於五濁三塗中. 救苦衆生.

因何心生淨土. 自安其身捨離衆生. 則是無

大慈悲. 專爲自利障菩提道. 智者答. 菩薩有

二種. 一者久修行菩薩道得無生忍者. 實當

斯責. 二者未得已還及初發心凡夫菩薩者.

下	欄

要須常不離佛. 忍力成就方堪處三界內. 於

惡世中救苦衆生. 故智度論云. 具縛凡夫有

大悲心. 願生惡世救苦衆生者. 無有是處. 何

以故. 惡世界煩惱强. 自無忍力. 心隨境轉. 聲

色所縛. 自墮三塗. 焉能救衆生. 假令得生人

中. 聖道難得. 或因持戒修福得生人中. 得

作國王大臣. 富貴自在縱遇善知識不肯信

用. 貪迷放逸廣造衆罪. 乘此惡業一入三塗

經無量劫. 從地獄出受貧賤身. 若不逢善知

識. 還墮地獄. 如此輪□至於今日. 人人皆如

是. 此名難行道也. 故維摩經云. 自疾不能救

而能救諸疾人. 又智度論云. 譬如二人各有

親眷爲水所溺. 一人情急直入水救. 爲無方

便力故彼此俱沒. 一人有方便. 往取船筏乘

之救接. 悉皆得脫水溺之難. 新發意菩薩亦

復如是. 未得忍力不能救衆生. 爲此常須近

佛得無生忍已方能救衆生. 如得船者. 又論

云. 譬如□兒不得離父母. 或墮坑井. 渴乳而

死. 又如鳥子翅羽未成. 祇得依樹附枝. 不能

遠去. 翅□成就方能飛空自在無□. 凡夫無

力. 唯得專念阿彌陀佛. 使成三昧. 以業成故

臨終斂念得生. 決定不疑. 見彌陀佛. 證無生

忍. 已還來三界. 乘無生忍船. 救苦衆生. 廣施

佛事任意自在. 故論云. 遊戱地獄. 行者生彼

國. 得無生忍已還入生死國. 敎化地獄救苦

衆生. 以是因緣心生淨土. 願識其敎. 故十住

婆沙論名易行道也

眞州長蘆□禪師勸參禪人兼修淨土

夫以念爲念以生爲生者. 常見之所失也. 以

經數: 一九七○

經名: 龍舒增廣淨土文卷第十一

頁數: 二八四

上	欄

無念爲無念以無生爲無生者. 邪見之所惑

也念而無念生而無生者. 第一義諦也. 是以

實際理地不受一塵. 則上無諸佛之可念. 下

無淨土之可生. 佛事門中不捨一法. 則總攝

諸根. 蓋有念佛三昧. 還源要術示開往生一

門. 所以終日念佛而不乖於無念. 熾然往生

而不乖於無生. 故能凡聖各住於自位而感

應道交東西不相往來而神遷淨域. 此不可

得而致詰也. 故經云. 若人聞說阿彌陀佛. 執

持名號. 乃至是人終時心不顚倒. 卽得往生

阿彌陀佛極樂國土. 夫如來世尊雖分折攝

二門現居淨穢兩土. 然大聖之意非以娑婆

國土丘陵坑坎五趣雜居土石諸山穢惡充滿

直爲可厭. 又非以極樂世界黃金爲地行樹

參空樓聳七珍華敷四色直爲可□. 蓋以初

心入道忍力未淳. 須託淨緣以爲增上何則

娑婆國土釋迦已滅彌勒未生. 極樂世界阿

彌陀佛現在說法. 娑婆國土觀音勢至徒仰

嘉名. 極樂世界彼二上人親爲勝友. 娑婆國

土諸魔競作惱亂行人. 極樂世界大光明中

決無魔事. 娑婆國土邪聲雜亂女色妖□. 極

樂世界水鳥樹林咸宣妙法. 正報淸淨實無

女人. 然則修行緣具無若西方. 淺信之人橫

生疑謗. 切嘗論之. 此方之人無不厭俗舍之

煩喧慕蘭若之寂靜. 故有捨家出家. 則慇勤

讚歎. 而娑婆衆苦何止俗舍之煩喧. 極樂優

游豈止蘭若之寂靜. 知出家爲美而不願往

生. 其惑一也. 萬里辛勤遠心知識者. 蓋以發

明大事決擇生死. 而彌陀世尊色心業勝. 願

中	欄

力弘深. 一演圓音無不明契. 願參知識而不

欲見佛. 其惑二也. 叢林廣衆皆樂○遲. 少衆

道場不欲依附. 而極樂世界一生補處. 其數

甚多. 諸上善人俱會一處. 旣欲親近叢林. 而

不慕淸淨海衆. 其惑三也. 此方之人上壽不

過百歲. 而童癡老□疾病相仍. 昏比睡眠常

居太半. 菩薩猶昏隔陰. 聲聞尙昧出胎. 則尺

璧寸陰十喪其九. 而未登不退. 可謂寒心. 西

方之人壽命無量. 一托蓮苞更無死苦相續

無間直至菩提. 所以便獲阿惟越致. 佛階決

定可期. 流轉娑婆促景. 而不知淨土長年. 其

惑四也. 若乃位居不退. 果證無生. 在欲無

欲. 居塵不塵. 方能興無緣慈. 運同體悲. □入

塵勞. 和光五濁. 其有淺聞單慧. 或與少善相

應. 便謂永出四流. 高超十地. □訶淨土耽戀

娑婆. 掩目空歸. 宛然流浪. □肩牛馬. 接武泥

□. 不知自是何人. 擬此大權菩薩. 其惑五也.

故經應當發願生彼國. 則不信諸佛誠言. 不

願往生淨土. 豈不甚迷哉. 若夫信佛言而生

淨土則累繫之所不能拘. 劫波之所不能害.

謝人間之八苦. 無天上之五衰. 尙無惡道之

名. 何肉有實. 唯顯一乘之法決定無三. 歸依

一體三寶. 奉事十方如來. 佛光照體萬惑潛

消. 法味資神六通具足. 三十七品助道法應

念圓成. 三十二應隨類身遍周塵刹. 周旋五

趣普被諸根. 不動一心遍行三昧. 灑定水於

三千. 出衆生於火宅. 自利利他皆悉圓滿. 然

則唯心淨土自性阿彌. 蓋解脫之要門. 修行

之捷徑. 是以了義大乘無不指歸淨土. 前賢

下	欄

後聖自他皆願往生. 凡以欲得度人. 先須自

度故也. 嗚呼人無遠慮. 心有近憂. 一失其身.

萬劫深悔. 故率大海衆. 各念彌陀佛. 百聲千

聲乃至萬聲. 回向同緣願生彼國. 切冀蓮池

勝會. 金地法明綺互相資. 必諧斯願. 操舟

順水. 更加櫓棹之功. 則十萬遙程不勞而至

矣

元祐四年冬. 宗□夜夢. 一男子烏巾白衣.

可三十許. 風貌淸美擧措閑雅. 揖謂宗□

曰. 欲入公彌陀會. 告書一名. 宗□乃取蓮

華勝會錄. 秉筆問曰. 公何名. 曰普慧. 宗□

書已. 白衣者又云. 家兄亦告上名(宗□)問

曰. 令兄何名. 云普賢. 言訖遂隱. (宗□)覺而

詢諸耆宿. 皆云. 華嚴離世間品有二大菩

薩名(宗□)以爲佛子行佛事助佛揚化. 必有

賢聖幽贊. 然則預此會者豈小緣哉. 今乃

以二大菩薩爲此會首云

杭州永明壽禪師戒無證悟人勿輕淨土

設問曰. 但見性悟道便超生死. 何用繫念彼

佛心生他方. 答曰. 眞修行人應自審察. 如人

飮水冷暖自知. 今存龜鑑以破多惑. 諸仁者

當觀自己行解見性悟道. 受如來記紹祖師

位. 能如馬鳴龍樹否. 得無□辨才證法華三

昧. 能知天台智者否. 宗說皆通行解兼修. 能

如忠國師否. 此諸大士皆明垂言敎深勸往

生. 蓋是自利利他. 豈肯誤人自誤. 肉大雄讚

歎. 金口丁寧. 希從昔賢恭稟佛○. 定不謬誤

也. 仍往生傳所載古今高士事跡顯著非一.

宜勤觀覽以自照知. 又當自度臨命終時. 生

經數: 一九七○

經名: 龍舒增廣淨土文卷第十一

頁數: 二八五

上	欄

死去住定得自在否. 自無始來惡業重障定

不現前. 此一報身定脫 輪□否. 三塗惡道異

類中行出沒自由定無苦惱否. 天上人間十

方世界隨意寄託定無滯□否. 若也了了自

信得及. 何善如之. 若其未也. 莫以一時貢高

□致永劫比淪. 自失善利. 將復尤誰. 嗚呼哀

哉. 何嗟及矣

右□禪師語見禪師勸化集中. 智者大師

及壽禪師語見宋朝王敏仲侍郎直指淨土

決疑集中. 侍郎名古在Ｃ紳間. 爲神仙所

知. 鍾離眞人嘗與1諸云. 風燈泡沫兩相

悲. 未肯遺榮自保持. □下藏珠當猛取. 身

中有道更心誰. 才高雅稱神仙骨. 智照靈

如大寶龜. 一半靑山無賣處. 約君□手話

希夷. 由此觀之. 可見侍郎爲非凡. 且益知

西方淨土所宜歸心也

承相鄭淸之勸修淨土文

人皆謂. 修淨土不 如禪敎律. 余獨謂. 禪敎律

法門莫如修淨土. 夫眞淨明妙虛徹靈通. 凡

在智愚皆具此性. 根塵幻境相與淪胥. 生死

輪□窮劫不斷. 故釋氏以禪敎律假設方便.

使之從門而入俱得超悟. 惟無量壽佛獨出

一門曰. 修行淨土如單方治病. 簡要直截. 一

念之專卽到彼岸. 不問緇白皆可奉行. 但知

爲化愚俗淺近之說. 其實則成佛道捷徑之

途.  今之學者不過禪敎律. 究竟圓頓莫如禪.

非利根上器神領意解者. 則未[&FFFF]#墮頑空之

失. 硏究三乘莫如敎. 非得魚忘筌因指見月

者. 未[&FFFF]#鑽故紙之病. 護善遮惡莫如律. 非身

中	欄

心淸淨表裡一如. 則未[&FFFF]#自纏縛之苦. 總以

觀之. 論其所入則禪敎律. 要其所歸則戒定

慧. 不由禪敎律而得戒定慧者. 其唯淨土之

一門乎. 方念佛時. 口誦心惟. 諸惡莫作. 豈非

戒. 繫念淨境. 幻塵俱滅. 豈非定. 念實無念.

心華湛然. 豈非慧. 人能 屛除萬慮一意西方.

則不施棒喝而悟圓頓機. 不閱大藏經而得

正法眼. 不持四威儀中而得大自在. 不垢不

淨無纏無脫. 當是時也. 孰爲戒定慧. 孰爲禪

敎律. 我心佛心一無差別. 此修淨土之極致

也. 八功德水金蓮華臺又何必疑哉. 淨土樞

要之作勤矣

廬陵李氏夢記

彦弼乾道癸巳家染疫疾. 四月五日彦弼亦

病. 粥藥不進. 至十九日早夢. 一人褐衣神貌

淸[&FFFF]#. 以手撫摩彦弼肢體. 而呼彦弼令速起.

彦弼□然問曰. 公何人耶. 答曰. 予卽龍舒也.

彦弼因告以疾病. 雖欲支持莫能. 將何以愈

其疾乎. 公曰. 記省Ｃ中雅敎汝捷徑否. 彦弼

曰. 然. 每日持誦阿彌陀佛不輟. 公曰. 汝起食

白粥. 卽可旣悟. 索粥食之. 病果隨愈. 後見龍

舒□像. 儼然如夢見者. 彦弼稔聞. 居士潛通

六藝. 尤精於易. 誨人不倦. 所至學者輻湊. 謝

君以靜逸堂待之. 戶外之□常滿. 正月十一

日令子姪往承其敎. 不久回云. 居士夜來講

書罷如常. 持誦禮佛至三鼓. 忽□聲念阿彌

陀佛數聲云. 佛來接我. 言訖立化. 是夕邦人

有夢. 二靑衣引公向西而行. 傳爲勝異. 識與

不識咸來瞻敬. 恨不○奉談塵而重惜焉. 居

下	欄

士未示寂滅前三日. 遍囑諸人勉進道業. 有

此後不復再見之語. 初十日訪趙公省幹. 借

淨室云. 道業辨去. 時好. 乃書曰. 課積計九百

二十萬五百貼于壁. 噫自非根性融明達乎

生死之理. 未易臻此. 彦弼一病垂死. 棺槨衣

衾已陳于前. 荷居士陰賜. 極接遂獲平愈. 可

謂生死骨肉者矣. 或曰. 夢因想成. 然食白粥

之效安可誣也. 抑知居士悲願甚深切欲及

人. 雖在常寂光中. 不妄念力. 其勸修淨土成

佛之緣. 可不勉勵而進哉. 謹刻公像. 幷著感

應事跡. 用廣其傳. 非敢飾辭以惑耳目. 故此

直述而具載之. 伏冀見聞敬信同霑利益. 王

神昭著寔證斯言. 公姓王. 名日休. 字虛中. 號

龍舒居士云. 是歲下元廬陵李彦弼謹記

□江□允迪跋

居士平昔以淨土之說懇切勸人. 嘗盤桓於

鄕里. 允迪於是時年方二十餘. 適預計偕. 東

上且未知有佛法. 弗獲識公. 面□犬馬之齒.

至三十連□災患. 殊覺人生比淪於煩惱大

苦海中渺無邊岸. 遂一意祖襲居士之說. 爲

超脫計. 如是者□三數年. 居士遂立化於廬

陵郡. 郡之人皆繪像以事之. 蓋乾道癸巳之

正月也. 後五年丁酉歲. 先兄知府兵部被檄

較試廬陵. 得所刻本以歸(允迪)恐此一段奇

事久之食沒. 無以[&FFFF]#遠. 遂刻諸石. [&FFFF]#城北報

恩寺之阿彌殿. 今此願施居士所著淨土文

一萬帙. 輒復以居士慈相及丞相周益公而

下贊述. 附于卷首. 皆襲廬陵刻本也. 庶幾見

者聞者增益信心勉强精進. 則西方淨土誠

經數: 一九七○

經名: 龍舒增廣淨土文卷第十二

頁數: 二八六

上	欄

不難到. 嘉泰癸亥文林卽新監湖廣總領所

襄陽府戶部大軍倉□江□允迪合十指爪稽

首謹跋

允迪舊常見初機參禪人. 但知歸敬禪宗. 至

言西方淨土. 則指爲著相. 力肆排斥. 殊不知.

釋迦如來爲一大事因緣出現於世. 是欲令

衆生了悟生死脫離輪□苦趣耳. 參禪一法

固爲了悟生死而設. 修淨土一法亦是令衆

生了悟生死也. 參禪有省. 則現世了悟生死.

得生淨土. 則見阿彌陀佛. 而後了悟生死. 肉

便證無生忍. 居不退轉地直至成佛而後已.

初機參學人何苦獨取禪宗一法. 而力排淨

土之說耶. 大善知識未嘗不以此勸人. 今

略採二三說. 附于龍舒淨土文之末. 以辨明

之

四明斷佛種人跋

龍舒居士作淨土文一十卷. 其間始從淨土

起信. 終至我說. 可謂條布有序. 或事或理. 坦

然歷歷明白者矣. 而又更何言哉. 此十卷文

乃是居士存日親自刻梓. 欲其流布天下使

人人皆同念佛生于樂國. 其用心亦豈易及.

惟於第十一續添一卷. 有人疑非居士本志.

此必是第四卷文初. □屬○所棄者耳. 想後

人尊居士故. 不忍棄之. 乃爲十一卷名而續

添之. 肉其修持法門意趣. 悉與第四卷同. 但

其文意嚴絞有異耳. 予乃執卷而熟翫之. 亦

謂此言頗當正. 議擬間忽有人得居士親筆

墨本者. 若合符契. 如失還得. 今雖刻板已

畢. 亦乃銳意去之. 復將法門中諸師原先附

中	欄

本. 勸發之語如次整正足之. 以完部帙. 諒無

差失. 如後人見此愼母以此編爲不足云

○洪武癸酉仲夏吉日  四明斷佛種人跋

龍舒增廣淨土文第十一卷(終)

龍舒增廣淨土文卷第十二(附錄)

獅子峰如如顔丙勸修淨業文(身爲苦本覺悟早修)

只這色身誰信身爲苦本. 盡貪世樂不知樂

是苦因. 色生易度. 豈是久居. 幻質非堅. 總歸

磨滅. 自未入胞胎之日. 寧有這男女之形. 只

緣地水火風假合而成. 不[&FFFF]#生老病死彫殘

苦. 上無絲線可掛. 下沒根株所生. 虛色如

水上泡. 須臾不久. 危脆似草頭露. □忽便

無. 長年者不過六七十以皆亡. 短命者大都

三二十而早夭. 又有今日不知來日事. 又有

上床別了下床時幾一息不來便覺千秋永別

(雪峰頌. 一盞孤燈照夜臺. 上床脫了襪和鞋. 三魂七魄夢中去. 未委明朝來不來)嘆此身無

有是處. 奈誰人不被他瞞. 筋纏七尺骨頭. 皮

□一包肉塊. 九孔常流不淨. 六根恣逞無明.

髮毛爪齒聚若堆塵. 肉淚津液汚如行□. 裡

面盡□□聚會. 外頭招蛟□交Ｃ. 沾一災一

疾皆死得人. 更大熱大寒催人易老. 眼被色

牽歸餓鬼. 耳隨聲去入阿鼻. 口頭喫盡味千

般. 死後只添油幾滴(長魁詩云. 紅紅白白莫相瞞. 無位眞人赤肉團. 敗壞不如□)

(狗相. 只今便作死屍看)此身無可愛惜. 諸人當願出. 如何

迷昧底. 尙逞風流. □董漢猶生顚倒. 或有

□□頭上[&FFFF]#花[&FFFF]#草. 或有臭皮袋畔帶麝帶

下	欄

香. 羅衣□了膿血. 囊錦被遮□屎尿桶. 用盡

奸心百計. 將謂住世萬年. 不知頭痛眼花. 閻

羅王接人來到耶. 更□班齒損. 無常鬼寄信

相尋. 箇箇戀色貪財. 盡是失人身捷徑. 日日

飮酒食肉. 無非種地獄深根. 眼前圖快言一

時. 身後受苦辛萬劫(淨土文. 皮包血肉. 骨纏○. 顚倒凡夫認作身. 到)

(死始知非是我. 從前金玉附他人)一旦命根絶處. 四大風刀割

時. 外則脚手牽抽. 內則肝腸痛裂. 縱使妻兒

相惜. 無計留君. 假饒骨肉滿前. 有誰替汝

(古頌父母恩深終有別. 夫妻義重也分離. 云人情似鳥同林宿. 大恨來時各自飛. )生底只

得悲啼痛切. 死者不[&FFFF]#神識奔馳. 前途不見

光明. 擧眼全無伴侶. 過奈河岸見之. 無不悲

傷. 入鬼門關到者. 盡皆悽慘. 世上□經七日.

陰間押見十王. 曹官抱案沒人情. 獄率持叉

無笑面平生作善者. 送歸天道僊道人道. 在

日跡惡者. 狎入湯塗火塗刀塗. □湯沸若崖

崩. 劍樹勢如山聳. 灌銅汁而遍身肉爛. 呑鐵

丸而滿口煙生. 遭□□則血肉淋□. 入寒水

則皮膚凍裂. 身碎業風吹再言. 命終羅刹喝

重生. 人間歷盡百春秋. 獄內方爲一晝夜.

(延光集. □湯爐百喧幽壞. 劍樹刀山聳太淸. 受罪要終入萬劫. 獄率牛頭始放行)魂魄雖歸

鬼界. 身屍猶臥棺中. 或隔三朝五朝. 或當

六月七月. 腐爛則出□出血. 臭穢則熏地熏

天. □脹不堪觀. 醜惡眞可□. 催促付一堆野

火. 斷送埋萬里荒山. 昔時要□紅顔□成陸

爐. 今日荒□白骨變作泥堆(寒山頌云. □脂□面嬌千樣. 龍)

(麝薰衣□百般. 今日風流都不見. 緣楊芳草□□寒)從前恩愛到此成空.

自昔英雄如今何在. 淚雨○時空寂寂. 悲風

動處冷□□. 夜□而鬼哭神號. 歲久而[&FFFF]#□

經數: 一九七○

經名: 龍舒增廣淨土文卷第十二

頁數: 二八七

上	欄

雀啄. 荒畔漫留碑石緣. 楊中空掛紙錢. 下梢

頭難免如斯. 到這□□生不醒(寒山云. 維啄鴉餐皮肉盡.

風吹日炙觸□乾. 目前試問傍觀者. 自把形駭子細看. )大家具眼休更埋頭.

□身逃出迷津. 迪指裂開愛網. 向休鬼窟裡

作言計. 要知肉團上有眞人. 是男是女總堪

修. 若智若愚皆有分. 但請□光返照. 便知

本體元無. 若未能學道參禪也. 且勤持齋念

佛. 捨惡歸善改往修來. 移六賊爲六通神. 離

八苦得八自在. 便好贊天. 行化不妨代佛接

人. 對衆爲大衆宣揚. 歸家爲一家解說. 使處

處齊知覺悟. 敎人人盡[&FFFF]#比淪. 上助諸佛轉

法輪. 下拔衆生離苦海. 佛言不信. 何言可信.

人道不修. 他道難修. 莫敎一日換了彼. 縱有

千佛. 難救汝. 火急進步. 時不待. 各請直下承

當. 莫使此生空過. (寒山云. 百骸潰散離塵泥. 一物長靈復是誰. 不得此時

通線路. □□著地幾人知)

慈照宗主臨終三疑

慈照宗主淨土十門告誡云. 念佛人臨終三

疑不生淨土. 一者疑. 我生來作業極重. 修行

日淺. 恐不得生. 二者疑. 我雖念阿彌陀. 或有

心願未了. 及貪嗔癡未息. 恐不生. 三者疑. 我

雖念彌陀. 臨命終時. 恐佛不來迎接. 有此三

疑. 因疑成障. 失其正念. 不得往生. 故念佛之

人切要諦信佛經明旨. 勿生疑心. 經云. 念阿

彌陀佛一聲. 滅八十億劫生死重罪. 上至一

心不亂. 下至十念成功. 接向九蓮令辭五濁.

苟能心心不昧. 念念無差. 則疑情永斷. 決定

往生矣

善導和尙臨終往生正念文

中	欄

知歸子問曰. 世事之大莫越生死. 一息不來

便屬後世. 一念差錯便墮輪□. 小子累蒙開

誨. 念佛往生之法其理甚明. 又恐病來死至

之時心識散亂. 仍慮他人惑動正念忘失淨

因. 伏望重示歸徑之方. □脫比淪之苦. 師曰.

善哉問也. 凡一切人命終欲生淨土. 須是不

得□死. 常念. 此身多苦. 不淨惡業種種交

纏. 若得捨此穢身. 超生淨土. 受無量快樂. 解

脫生死苦趣. 乃是稱意之事. 如脫弊衣得換

珍服. 但當放下身心. 莫生戀著. 凡遇有病之

時. 便念無常. 一心待死. □囑家人及看病人.

往來問侯人凡來我前. 爲我念佛. 不得說眼

前閑雜之話家中長短之事. 亦不須軟語安

慰祝願安樂. 此皆虛花無益之語. 若病重將

終之際. 親屬不得垂淚哭泣. 及發嗟嘆懊惱

之聲. 惑亂心神失其正念. 但一時同聲念佛.

待氣盡了方可哀泣. □有絲女戀世間心. 便

成□□. 不得解脫. 若得明曉淨土之人頻來

策勵. 極爲大幸. 若依此者. 決定超生卽無疑

也. 又問曰. 心醫服藥. 還可用否. 答曰. 心醫

服藥. 初不相妨. 然藥者只能醫病. 不能醫命.

命若盡時. 藥豈奈何. 若殺物命爲藥以心身

安. 此則不可. 余多見世人. 因病持齋方獲少

愈. 復有醫者. 以酒食血肉佐藥. 其病復作. 信

知. 佛力可救. 酒肉無益也. 又問曰. 心神祈福

如何. 答曰. 人命長短生時已定. 何假鬼神延

之耶. 若迷惑信邪. 殺害衆生祭祀鬼神. 但

增罪業反損壽矣. 大命若盡. 小鬼奈何. 空自

□惶俱無所齊. 切宜謹之. 當以此文帖向目

下	欄

前時時見之. [&FFFF]#致臨危忘失. 又問曰. 平生未

曾念佛人還用得否. 答曰. 此法僧人俗人未

念佛人. 用之皆得往生. 決無疑也. 余多見世

人. 於平常念佛禮讚發願. 心生西方甚是勤

拳. 及至臨病. □又□死. 都不說著往生解脫

之事. 直待氣消命盡識投冥界. 方始十念鳴

鍾. 恰如賊去關門. 濟何事也. 死門事大. 須是

自家著力始得. 若一念差錯. 歷劫受苦. 誰人

相代. 思之思之. 若無事時. 當以此法精進受

持. 是爲臨終大事

慈雲懺主晨朝十念法

十念門者. 每日淸晨服飾已後. 面西正立. 合

掌連聲稱阿彌陀佛. 盡一氣爲一念. 如是十

氣名爲十念. 但隨氣長短不限佛數. 惟長惟

久氣極爲度. 其佛聲不高不低. 不緩不急. 調

停得中. 如此十氣連屬不斷. 意在令心不散.

專精爲功. 故名爲此十念者. 顯是籍氣束心

也. 作此念已發願回向云

我弟子某甲一心歸命極樂世界阿彌陀佛.

願以淨光照我. 慈誓攝我. 我今正念稱如來

名. 經十念頃. 爲菩提道. 心生淨土. 佛昔本

誓. 若有衆生欲生我國. 至心信樂乃至十念.

若不生者不取正覺. 唯除五逆誹謗正法. 我

今自憶. 此生已來不造逆罪. 不謗大乘. 願

此十念得入如來大誓海中. 承佛慈力. 衆罪

消滅. 淨因增長. 若臨欲命終. 自知時至. 身不

病苦. 心無貪戀. 心不倒散. 如入禪定. 佛及聖

衆手持金臺來迎接我. 如一念頃生極樂國.

華開見佛. 卽聞佛乘頓開佛慧. 廣度衆生滿

經數: 一九七○

經名: 龍舒增廣淨土文卷第十二

頁數: 二八八

上	欄

菩提願(作此願已便止. 不必禮拜. 要盡此一生不得一日暫廢. 唯將不廢. 自要其心. 得生彼國)

讚佛偈(幷回向發願文. 共四篇事盡理到. 皆先覺所撰. 凡修淨業者隨意互用)

阿彌陀佛眞金色  相好端嚴無等倫

白女寂轉五須彌  紺目澄淸四大海

光中化佛無數億  化菩薩衆亦無邊

四十八願度衆生  九品咸令登彼岸

於是念佛或百聲千聲. 以至萬聲. 菩薩號各

十聲或百聲畢. 回向發願云

我今稱念阿彌陀  眞實功德佛名號

惟願慈悲哀納受  證知懺悔及所願

我昔所造諸惡業  皆由無始貪嗔癡

從身語意之所生  一切我今皆懺悔

願我臨欲命終時  盡除一切諸障□

面見彼佛阿彌陀  卽得往生安樂刹

願以此功德. 莊嚴佛淨土. 上報四重恩. 下

濟三塗苦. 若有見聞者. 悉發菩提心. 盡此

一報身. 同生極樂國. 十方三世一切佛云

云

又二

八萬四千之妙相. 得非本性彌陀. 十萬億刹

之遐方. 的是唯心淨土. 淨穢雖隔. 豈越自心.

生佛乃殊. 寧乖己性. 心體虛曠不□往來. 性

本包容何妨取捨. 是以擧念卽登寶界. 還歸

地産之家鄕. 迪指仰對於慈容. 實會天眞之

父子. 幾生負德枉受比淪. 今日投誠必蒙拯

濟. 三心圓發一志西馳. 盡來際以依承. 歷塵

劫而稱讚

念佛號幷菩薩號同前

比丘(某甲)爲渡衆生. 歸命一心稽首禮讚阿彌

中	欄

陀佛三乘聖衆. 願淨光慈誓攝我. 我今爲脫

娑婆苦報心生淨土滿菩提. 願發志誠心修

行淨業. 願以禮念如來聖號諷經誦□衆善

功德. 投入如來誓願海中. 承佛慈力. 諸罪消

滅. 淨因增長. 正念現前. 臨欲命終. 預知時

至. 身無病苦. 口業淸淨. 心不倒散. 如入禪

定. 佛及衆聖手持金臺. 異香天樂來迎接我.

如一念頃得生佛國. 華開見佛. 卽聞佛乘頓

開佛慧. 卽證無生. 廣度有情同歸淨土. 惟願

如來特垂救濟. 十方三世云云

又三

歸命樂邦大慈父  勇猛調御阿彌陀

一音所演甚深經  菩薩聽聞賢聖衆

普放慈光攝取我  成就十念菩提心

長辭五濁淨諸緣  卽趣九蓮如佛住

佛月映臨我心水  我心亦映佛月中

願力有在誓歸依  赴我懇心來接引

念佛菩薩號如前

上來誦經持□禮懺念佛功德. 普爲衆生一

心歸命. 正趣□向西方極樂世界阿彌願海.

仰冀世尊以大願輪慈誓攝受. 令我三業善

根增進. 於此惡趣速盡報緣. 一切生因畢竟

永斷. 臨命終時正念往生. 見佛了心環度一

切. 我業障罪悉皆懺悔. 願垂接引. 隨佛同歸

護佛法神普及恩有俱蒙利樂悉展威靈. 於

三昧中共垂衛護. 願佛慈悲哀憐攝受. 十方

三世云云

又四

稽首阿彌陀	救世大慈父

下	欄

甚深眞法藏	三乘賢聖僧

我以誠實心	心生佛淨土

願住本弘誓	普運無緣慈

應念赴機緣	猶如水中月

念佛菩薩如前

上來誦經念佛功德. 祝獻護法諸天. 報答四

恩三有. 利樂法界衆生. 我等一衆懺悔罪根.

莊嚴淨土. 願此身報盡. 臨捨壽時. 承此善

根. 決定得生極樂世界. 見佛聞法. 速證菩提.

廣度群生. 大作佛事. 十方三世云云

龍舒增廣淨土文卷第十二(終)

普勸修持

南謨阿彌陀佛

願同念佛人	盡生極樂國

見佛了生死	如佛度一切

藏經云. 念此佛者現世消災保壽. 此佛有大

誓云. 我作佛時. 十方衆生至心信樂欲生我

國. 十聲念我名號. 而不生者我不作佛. 如每

朝合掌向西. 至誠念佛十聲. 念上四句偈一

遍. 西方七寶池生蓮花一□. 他日於其中託

生. 衣食隨意化成. 長生不老. 龍舒淨土文

說感應甚多. 王日休勸予爲西方二圖. 願發

大菩薩心者. 稍大寫刻板. 小者印十. 大者印

一. 小者循門而施. 大者擇而與之. 小者以勸

僕妾之徒. 大者以勸1識字人. 若能以全部刻

板廣傳. 其爲福德不易量也. 因附口業圖于

後. 若倂以印施. 使知所勸戒尤善

□業勸戒

經數: 一九七一

經名: 淨土境觀要門

頁數: 二八九

上	欄

口誦佛名如吐珠玉(天堂佛國之報)

口宣敎化如放光明(破人迷暗)

口談無益如嚼木屑(不如默以養氣)

口好戱○如掉刀劍(有傷人)

口道穢語如流□蟲(地獄畜生之報)

口說善事如噴淸香(稱人長同)

口語誠實如舒布帛(實濟人用)

口言欺詐如蒙陷□(行則誤人)

口稱惡事如出臭氣(說人短同)

人生不過身意口業. 殺盜□爲身三業. 妄言

綺語兩舌惡口爲口四業. 貪嗔癡爲意三業.

總謂之十惡. 若持而不犯. 乃謂之十善. 據佛

所言. 口業果報多於身意二業. 以發意則未

必形於外. 出口則遂見矣. 擧身爲惡猶有時

艱阻. 不若口之易發故也. 未問隔世之事. 且

以現世言之. 今人有一言稱人. 其人終身受

賜. 福及子孫者. 有一言陷人. 其人終身受害.

累及子孫者. 口業豈不重哉. 出乎爾者反乎

爾. 在彼固可畏矣. 然有已怨天者窮怨人者.

無智惟自戒愼可也. 故述賢聖之意. 爲勸戒

圖

超脫輪□捷徑

大藏十餘經云. 西方淨土事. 人皆蓮華中

生. 衣食化成. 長生不老. 其修行法門有九

品. 今卽出衆人可通行也

阿彌陀佛有大誓願云. 我作佛時. 十方衆生

至心信樂欲生我國. 十聲念我名號. 而不生

中	欄

者我不作佛. 現世可以消災解□增福保壽.

每朝合掌向西. 頂禮念南無阿彌陀佛. 南無

觀世音菩薩. 南無大勢至菩薩. 南無一切菩

薩聲聞諸上善人. 各十聲. 復頂禮念. 大慈菩

薩讚佛懺罪回向發願偈一遍. 十方三世佛.

阿彌陀第一. 九品度衆生. 威德無窮極. 我今

大歸依. 懺悔三業罪. 凡有諸福善. 至心用回

向. 願同念佛人. 感應隨時現. 臨終西方境. 分

明在目前. 見聞皆精進. 共生極樂國. 見佛了

生死. 如佛度一切. 復頂禮而退. 此偈有大威

力. 能滅一切罪. 長一切福. 敎人念得大福報.

至誠如是. 必中品生. 更加精進. 轉以化人. 使

更相勸化. 則上品上生. 罪惡人修亦下品生

此間念佛. 西方七寶池生蓮華一□. 標其

姓名. 他日於其中託生. 比陰府記姓名待

其命盡來追者. 大不同矣

念佛報應因緣

梁氏女雙□而眼明. 憑氏夫人久病而□愈.

陳仲擧□鬼遂去. 劉慧仲夜臥不驚. 此生前

念佛之效也. 姚婆見佛像於空中. 曇鑑得蓮

華於甁內. 懷玉承金臺迎接. 智舜睹孔雀之

飛鳴. 此臨終往生之效也. 志通有五色祥雲.

李氏得三根不壞. 寶藏有童子出於頂上. 公

則有金色現於洛中. 此身後示視之效也. 生

淨土者有進無退. 直至於成佛. 是勸一人修

淨土. 乃成就一衆生作佛也. 凡作佛者必度

無量衆生. 彼所度之衆生皆由我而始. 故勸

人修者福德不可窮盡. 大慈菩薩偈云. 能勸

一人修. 比自己精進. 勸至十餘人. 福德已無

下	欄

量. 如勸百與千. 名爲眞菩薩. 又能過萬數. 卽

是阿彌陀. 又云. 骨肉恩情相愛難期. 白首團

圓幾多. 强壯亡身. 更有□孩命盡. 勸念阿彌

陀佛. 七寶池中化生. 聚會永無別離. 萬劫長

生快樂. 古詩云. 萬般將不去. 唯有業隨身. 已

上詳見龍舒淨土文王日休勸緣

嘉禾在城興聖禪寺德海書  四明友雲王

鴻刊

文祿三年(甲午)菊月十二日畢書  筆者朝鮮

國僧託蓮

1淨土境觀要門

元傳天台宗敎興敎大

師虎谿沙門  懷則述

夫淨土法門者. 乃末世機緣出生死之要路.

橫截五道之舟航. 一生彼處永無退轉. 以諸

天身飛行自在. 衣食自然得. 預淸淨海衆. 常

得見佛聞法速入聖位. 無虎狼師子蚊□蚤

蝨有情之惱. 無寒熱風雨無情之所煎熬. 蓮

華化生壽命無量. 旣無生老病死等苦但受

諸樂. 故名極樂世界. 故我釋迦如來欲令此

土在迷衆生. 出離衆苦開折伏之門. 彌陀慈

父示攝受之路. 所以苦口□□殷勤告誠. 偏

讚淨土普勸往生良由於此. 是故西天此土

聖賢道俗. □向發願臨終見佛得往生者. 具

載典記不可勝數. 但下劣凡夫貪著粗弊色

聲甘心. 流浪生死不心出離. 譬如入城句當.

經數: 一九七一

經名: 淨土境觀要門

頁數: 二九○

上	欄

若不預辦安歇之處. 至乎日暮無所棲泊. 深

可痛傷悲悼也. 然而諸上善人. 厭苦心樂發

心念佛者多. 知於境觀者少. 因引筆略書大

槪. 庶使信樂之人. 因此以得入道之門. 不致

徒勞苦行也(初入道場當存想三寶. 心生懇惻默發願云. 我與法界衆生諸佛菩薩性體不二. )

(但我與衆生在迷. 諸佛菩薩已悟. 我今普爲法界衆生. 心生安養淨土. 入是道場諷誦經文

稱念佛號. 如補助儀)

觀無量壽佛經云. 若欲志心生西方者. 先當

觀於一丈六像在池水上. 如先所說身量無

邊非是凡夫心力所及. 是則八萬相好乃是

十信位人方得見之. 非是凡夫初心所觀境

界. 是故令觀丈六之身. 身有三十二相不可

遍觀. 須是從一相好入. 但觀眉間白女三十

二相自然當現. 觀若純熟不妨改觀. 觀餘身

相無不可也. 若觀此相極須明了. 其相在兩

眉中間白如珂雪. 長一丈五尺周圍五寸. 外

有八稜內則虛通. 右旋宛轉顯映金顔分齊

分明. 瑩淨明徹不可云喩. 欲觀此相應須先

了萬法唯心一切唯識. 故經云. 心包太虛量

周沙界. 又云. 心如工□師. 造種種五陰. 一切

世間中. 莫不從心造. 是則極樂依報國土寶

樹寶地寶池. 彌陀海衆正報之身三十二相

等. 皆是我心本具. 皆是我心造作. 不從他

得不向外來. 能了此者方可論於卽心觀佛.

所以得云唯心淨土本性彌陀. 故觀經云. 諸

佛如來是法界身. 入一切衆生心想中. 至八

十隨形好諸句. 天台大師作二義釋之. 一約

感應道交釋. 二約解入相應釋. 若無初釋則

觀非觀佛. 若無次釋則心外有佛. 是則解入

相應者卽心也. 感應道交者觀佛也. 至釋是

中	欄

心作佛是心是佛. 從修觀邊說名爲心作. 從

本具邊說名爲心. 是文出第八像觀義遍初

後. 夫如是例此合云是心作日是心是日. 乃

至是心作勢至是心是勢至. 以至九品之中.

隨境作觀莫不咸然. 然而卽心觀佛亦名約

心觀佛者. 約心就託佛邊說. 卽心就本具邊

論由具故卽也. 各擧一義意必雙含也. 此之

境觀說者雖多未見的當. 今當先引舊說評

之而後正出其意. 淨覺法卽謂. 攝佛歸心然

後用觀名爲觀佛. 今謂送想西方境在東土

境觀旣差. 何由生彼亦濫直觀於心也. 廣智

法師謂. 攝心歸佛名爲觀佛. 此乃直觀於佛.

祖師何名心觀爲宗耶. 若據二師所見必須

先了萬法唯心. 方可觀心先了萬法唯佛. 方

可觀佛. 此同常坐等直觀三道. 是爲直觀心

直觀佛也. 二師執諍不已遂心決於四明祖

師. 祖師雙收二家云也. 不是攝佛歸心也. 不

是攝心歸佛. 乃是約心觀佛. 何者彌陀淨土

旣是我心本具. 是故託彼果佛三十二相. 熏

我自心本具法身性體. 觀智若成自然發現.

故妙宗云. 託彼依正熏乎心性. 心性易發卽

此義也. 問約心觀佛唯是所觀. 境亦含能觀

觀耶. 答觀之一字是能觀觀. 心佛二字是所

觀境. 若爾此所觀境是妄耶是眞耶. 答一家

所論境觀永異諸說. 直觀眞心眞佛唯屬佛

界. 是故凡曰觀心觀佛皆屬妄境. 意在了妄

卽眞. 不須破妄然後顯眞. 諸家直觀眞者. 妄

必須破眞理方顯. 此乃緣理斷九之義. 正是

破九界修惡. 顯佛界性善是斷滅法. 乃屬偏

下	欄

前□敎非是圓頓妙觀. 問旣曰約心觀佛. 佛

是果人何得是妄. 若是妄者. 彌陀世尊應是

凡夫耶. 答初心行者外境未忘以來見有他

佛. 無非是忘亦是外陰入也. 則知過在於我

何關佛耶. 問凡所觀境不出內外. 心則屬內

佛則屬外. 今云約心觀佛莫也內外俱觀. 若

爾必須仰面觀佛低頭照心. 如足跨門限如

首鼠兩端. 畢竟如何用心. 答此尤難得的當.

今略擧一家之非. 而後出其正義. 初義者先

輩乃云定境屬外觀屬唯心. 須知此說有二

失. 一者正墮內外俱觀之失. 二者觀屬唯心

有濫眞心之失. 以由初心行者須約妄心. 而

觀彌陀應身. 顯眞佛體方[&FFFF]#斯過. 祖師雖有

唯心觀立之言. 正是唯於妄心所造之境. 用

三觀體之. 觀若成時眞佛方顯也. 故知此說

失之甚矣. 次出正義者. 須知我心不局方所.

如前所引經文是也. 故[&FFFF]#溪云. 唯心之言豈

唯眞心. 須知煩惱心遍. 子尙不知煩惱心遍.

安能了知生死色遍色. 何以遍色卽心故. 若

爾不須攝佛歸乎東土. 五陰質內亦不須仰

面觀佛低頭照心. 今斷之曰. 定境屬外. 境

便是心. 不須攝佛歸心. 方名約心觀佛. 如此

明之非但深得佛意. 亦乃□出常情. 肉佛親

口引喩云. 如執明鏡自見面像. 鏡中之像在

外. 豈可攝歸我身方是我像耶. 亦是引心向

彼作往生因. 雖無方所在迷成局. 今以妙解

融此局心. 而卽於佛成三諦三觀. 是則鏡喩

觀法. 執喩修觀. 見像喩觀成. 卽見本性佛

也. 觀未成時像旣在外. 以譬於心何須攝歸